Sisällys

# Erikoismuotoilukoodit

Tallennettaessa kenttiä sisältäviä HTML-asiakirjoja LibreOffice muuntaa päivämäärä-, kellonaika- ja asiakirjatiedot-kentät erityisiksi HTML-muotoilukoodeiksi. Kenttien sisältö lisätään muunnettujen kenttien aloittavien ja lopettavien HTML-muotoilukoodien väliin. Nämä erityiset HTML-muotoilukoodit eivät vastaa standardeja HTML-muotoilukoodeja.

LibreOffice Writer kentät tunnistetaan <SDFIELD>-muotoilukoodista HTML-asiakirjassa. Kentän tyyppi, muotoilu ja kyseisen kentän nimi sisältyvät avaavaan HTML-muotoilukoodiin. Kentän muotoilukoodin muoto, jonka HTML-suodatin tunnistaa, riippuu kentän tyypistä.

## Päivämäärä- ja kellonaika-kentät

"Päivämäärä"- ja "Aika"-kenttien TYPE-parametri on DATETIME. Päivämäärän ja kellonajan muotoilu määrätään SDNUM-parametrilla, esimerkiksi PP.KK.VV päivämäärille ja TT:MM:SS ajoille.

Muuttumattomille päivämäärä- ja aikakentille päivämäärä tai kellonaika määritetään SDVAL-parametrillä.

Esimerkkejä päivämäärän ja kellonajan erityisistä HTML-muotoilukoodeista, jotka LibreOffice tunnistaa kentiksi, esitetään oheisessa taulukossa:

Kentät | LibreOffice-muotoilukoodi
--- | ---
Päivämäärä, kiinteä | <SDFIELD TYPE=DATETIME SDVAL="35843,4239988426" SDNUM="1031;1031;PP.KK.VV">17.02.98</SDFIELD>
Päivämäärä, muuttuva | <SDFIELD TYPE=DATETIME SDNUM="1031;1031;PP.KK.VV">17.02.98</SDFIELD>
Kellonaika, kiinteä | <SDFIELD TYPE=DATETIME SDVAL="35843,4240335648" SDNUM="1031;1031;TT:MM:SS">10:10:36</SDFIELD>
Kellonaika, muuttuva | <SDFIELD TYPE=DATETIME SDNUM="1031;1031;TT:MM:SS">10:10:36</SDFIELD>

## Asiakirjatietojen kentät

Asiakirjatiedot-kenttien TYPE-parametri on DOCINFO. SUBTYPE-parametri esittää kyseisen kentän tyypin, esimerkiksi asiakirjatiedot-kenttä "Luotu": SUBTYPE=CREATE. Päivämäärän ja kellonajan asiakirjatiedot-kentille FORMAT-parametrit ovat DATE ja TIME ja SDNUM-parametri ilmaisee käytettävän lukumuodon. SDFIXED-parametri ilmaiseen, että asiakirjatiedot-kentän sisältö on pysyvä eli kiinteä.

Pysyvän päivämäärä- tai kellonaikakentän sisältö on SDVAL-parametrin mukainen, muutoin sisältö on yhtä kuin HTML-muotoilukoodien SDFIELD välinen teksti .

Esimerkkejä asiakirjatietojen erityisistä HTML-muotoilukoodeista, jotka LibreOffice tunnistaa kentiksi, esitetään oheisessa taulukossa:

Kentät | LibreOffice-muotoilukoodi
--- | ---
Kuvaus (kiinteä sisältö) | <SDFIELD TYPE=DOCINFO SUBTYPE=COMMENT SDFIXED>Kuvaus</SDFIELD>
Luomispäivämäärä | <SDFIELD TYPE=DOCINFO SUBTYPE=CREATE FORMAT=DATE SDNUM="1031;1031;QQ VV">1. neljännes 98</SDFIELD>
Luomisaika (kiinteä sisältö) | <SDFIELD TYPE=DOCINFO SUBTYPE=CREATE FORMAT=TIME SDVAL="0" SDNUM="1031;1031;TT:MM:SS AM/PM" SDFIXED>03:58:35 ip.</SDFIELD>
Muutospäivämäärä | <SDFIELD TYPE=DOCINFO SUBTYPE=CHANGE FORMAT=DATE SDNUM="1031;1031;NN PP. KKK VV">ma 23. tammi, 98</SDFIELD>

Please support us!